Babelscape/SREDFM huggingface dataset:
Μρίναλ Σεν

Ο Μρίναλ Σεν (βεγγαλικά: মৃণাল সেন, Mrinal Sen 14 Μαΐου 1923 - 30 Δεκεμβρίου 2018) ήταν Ινδός σκηνοθέτης, παραγωγός και σεναριογράφος του κινηματογράφου. Αφού σπούδασε Φυσική στο Πανεπιστήμιο της Καλκούτας, εργάστηκε ως δημοσιογράφος. Στα μέσα της δεκαετίας του '40 άρχισε να ασχολείται με τον κινηματογράφο και εντάχθηκε στην Ινδική Ένωση Ανθρώπων του θεάτρου. Η ένωση τύγχανε να έχει διασυνδέσεις με το Κομμουνιστικό Κόμμα και έτσι ο Σεν ενδιαφέρθηκε πολύ για τον Μαρξισμό, τον οποίο μελέτησε ενδελεχώς. Στη συνέχεια έγινε μέλος του Κομμουνιστικού Κόμματος Ινδίας. Η εξέλιξη αυτή επηρέασε και το στυλ των ταινιών του, οι οποίες διακρίνονται από αριστερή ιδεολογία και καταγγέλλουν την κοινωνική κατάσταση στην Ινδία. Οι σημαντικότερες ταινίες του είναι "Η αυγή" (1956) και "Ο γάμος" (1960). Μαζί με τον Σατιατζίτ Ράι είναι οι πιο διάσημοι Ινδοί σκηνοθέτες στη Δύση.

Ο Σεν υπέφερε από ασθένειες σχετιζόμενες με την ηλικία για πολύ καιρό. Πέθανε στις 30 Δεκεμβρίου 2018, στην ηλικία των 95 ετών στο σπίτι του στο Μπαβανιπόρ της Καλκούτας. Η αιτία ήταν έμφραγμα του μυοκαρδίου.
Circus Charlie

To Circus Charlie (ιαπωνικά: "サーカスチャーリ", Χέμπορν: "Sākasu Chārī") είναι βιντεοπαιχνίδι πλατφόρμας δράσης, το οποίο αναπτύχθηκε από την Konami, στο οποίο ο παίχτης ελέγχει έναν κλόουν ονόματι Charlie. Το παιχνίδι τελικά έγινε hit στα arcades και είχε και επιτυχημένη κυκλοφορία το 1984 στο MSX. Κατόπιν, το 1986, κυκλοφόρησε και για το Nintendo Entertainment System, ενώ το 1987 για το Commodore 64. Αργότερα κυκλοφόρησε και για το Nintendo DS, στη συλλογή "Konami Classics Series: Arcade Hits".
NGC 121

Το NGC 121 είναι σφαιρωτό σμήνος στο Μικρό Νέφος του Μαγγελάνου, στον αστερισμό Τουκάνα. Το ανακάλυψε ο Τζον Χέρσελ στις 20 Σεπτεμβρίου 1835.
Στο δρόμο

Στο δρόμο ονομάζεται το δεύτερο μυθιστόρημα του αμερικανού συγγραφέα Τζακ Κέρουακ που εκδόθηκε το 1957. Θεωρείται ένα από τα πλέον αντιπροσωπευτικά και σημαντικά έργα του μεταπολεμικού λογοτεχνικού κινήματος της γενιάς των μπητ, που συνδέθηκε με την αντικουλτούρα της δεκαετίας του 1960. Πραγματεύεται τις εμπειρίες του Κέρουακ κατά τη διάρκεια της περιπλάνησής του στην Αμερική. Η τελική του μορφή αποτελεί ένα "roman à clef", συνδυάζοντας αυτοβιογραφικά στοιχεία με φανταστικές διηγήσεις. Αρκετοί από τους βασικούς χαρακτήρες του μυθιστορήματος ταυτίζονται με σημαντικές προσωπικότητες της μπητ γενιάς, όπως τους συγγραφείς Γουίλιαμ Μπάροουζ (Old Bull Lee), Άλλεν Γκίνσμπεργκ (Carlo Marx) και Νιλ Κάσαντι (Dean Moriarty).

H συγγραφή του, για την οποία ο Κέρουακ χρησιμοποίησε έναν ενιαίο κύλινδρο χαρτιού, ολοκληρώθηκε το 1951 σε διάστημα τριών εβδομάδων, ωστόσο ακολούθησαν αρκετές αναθεωρήσεις μέχρι να λάβει την τελική του μορφή στα τέλη του 1956. Αμέσως μετά την έκδοσή του, επαινέθηκε από τον κριτικό λογοτεχνίας Γκίλμπερτ Μίλσταϊν στους "New York Times" ως ένα «αυθεντικό έργο τέχνης» ιστορικής σημασίας, αλλά και ως η σημαντικότερη έκφραση της μπητ γενιάς. To 1998 κατέλαβε την 55η θέση στον κατάλογο των εκατό καλύτερων μυθιστορημάτων της εκδοτικής εταιρείας Modern Library, ενώ το περιοδικό "Time" το συμπεριέλαβε επίσης στον δικό του κατάλογο με τα σπουδαιότερα μυθιστορήματα από το 1923 μέχρι το 2005. Μεταφέρθηκε στον κινηματογράφο το 2012 με την ομώνυμη ταινία σε παραγωγή του Φράνσις Φορντ Κόπολα και σε σκηνοθεσία του Βάλτερ Σάλες.
Μαουρίσιο Μάκρι

Ο Μαουρίσιο Μάκρι ("Mauricio Macri", ισπανική : [mauˈɾisjo ˈmakɾi, 8 Φεβρουαρίου 1959) είναι Αργεντινός πολιτικός και κυβερνήτης του Μπουένος Άιρες, ο οποίος υπηρέτησε ως Πρόεδρος της Αργεντινής από τον Δεκέμβριο του 2015 ως το 2019.

Κέρδισε τις προεδρικές εκλογές του 2015 με αντίπαλο τον Ντανιέλ Σιόλι και εξελέγη πρόεδρος της χώρας.
Stayin' Alive

To Stayin' Alive είναι ένα disco τραγούδι του συγκροτήματος Bee Gees, το οποίο συμπεριλήφθηκε στο sountrack της ταινίας "Saturday Night Fever", το 1977. Το κομμάτι γράφτηκε από τους Μπάρι, Ρόμπιν και Μόρις Γκιμπ. Το κομμάτι είχε κυκλοφορήσει και ως single, το 1977, το δεύτερο από τον δίσκο, καταλήγοντας να γίνει ίσως το δημοφιλέστερο τραγούδι του σχήματος. Το single μπήκε στα αμερικανικά "Billboard Hot 100", φτάνοντας την 1η θέση, την οποία διατήρησε για τέσσερις εβδομάδες. Στον κατάλογο του 2004, του "Rolling Stone", με τα 500 Σπουδαιότερα Τραγούδια όλων των εποχών, κατέλαβε την 189η θέση. Πάλι το 2004, συμπεριλήφθηκε στον κατάλογο του Αμερικανικού Ινστιτούτου Κινηματογράφου, "AFI's 100 Years...100 Songs", καταλαμβάνοντας την 9η θέση. Σε μία ψηφοφορία του βρετανικού τηλεοπτικού σταθμού "ITV", το 2011, το τραγούδι ψηφίστηκε ως το "Αγαπημένο Τραγούδι των Bee Gees στη Χώρα".
Montrose

Οι Montrose ήταν αμερικανικό χαρντ ροκ συγκρότημα που δημιουργήθηκε στην Καλιφόρνια το 1973 από τον κιθαρίστα Ρόνι Μόντροουζ και τον τραγουδιστή Σάμι Χάγκαρ.
Ερρίκος ο Λέων

Ο Ερρίκος ο Λέων ("Heinrich der Lowe", 1129 - 6 Αυγούστου 1195) μέλος του Οίκου των Γουέλφων ήταν, ως ΙΒ΄ δούκας της Βαυαρίας (1156 - 1180) και, ως Γ΄ δούκας της Σαξονίας (1142 - 1180). Ο Ερρίκος ο Λέων ήταν από τους πιο ισχυρούς άνδρες της εποχής του, εξουσίαζε περιοχές από τη Βόρεια Θάλασσα και τη Βαλτική Θάλασσα ως τις Άλπεις και από την Βόρεια Ρηνανία-Βεστφαλία ως την Πομερανία. Έστησε έναν Εραλδικό λέοντα μπροστά από το ανάκτορό του, γι' αυτό πήρε το προσωνύμιο "Λέων". Ο αυτοκράτορας Φρειδερίκος Α΄ Βαρβαρόσσα και ο γιος του Ερρίκος ΣΤ΄ της Αγίας Ρωμαϊκής Αυτοκρατορίας κατόρθωσαν να τον απομονώσουν από τους συμμάχους του και να του στερήσουν τα δύο δουκάτα.
Αλιακσάνταρ Μιλίνκιεβιτς

Ο Αλιακσάνταρ Μιλίνκιεβιτς (Аляксандр Уладзіміравіч Мілінкевіч) είναι ηγέτης του δημοκρατικού αντιπολιτευόμενου Κινήματος για την Ελευθερία στη Λευκορωσία, ο οποίος είχε «το θάρρος να αμφισβητήσει την τελευταία δικτατορία στην Ευρώπη», όπως το διατύπωσε ο τότε πρόεδρος του Ευρωπαϊκού Κοινοβουλίου όταν του έδωσε το Βραβείο Ζαχάρωφ το 2006.

Ο Μιλίνκιεβιτς, επιστήμονας, επιλέχτηκε ως κοινός προεδρικός υποψήφιος της Ενωμένης Δημοκρατικής Αντιπολίτευσης στις εκλογές του Οκτωβρίου 2005. Διεκδικώντας ένα πραγματικά δημοκρατικό μέλλον για τη Λευκορωσία, ο Μιλίνκιεβιτς παρουσίασε τον εαυτό του ως πραγματική εναλλακτική λύση στον αυταρχισμό του προέδρου Αλεξάντερ Λουκασένκο, η νίκη του οποίου επικρίθηκε από την αντιπολίτευση στη Λευκορωσία και στο εξωτερικό ως αποτέλεσμα νοθείας. Μετά την αμφισβήτηση, ο Μιλίνκιεβιτς συνελήφθη με διάφορα προσχήματα, χωρίς ωστόσο να απαγγελθούν ποτέ κατηγορίες εναντίον του.

Ο Μιλίνκιεβιτς δεν έθεσε υποψηφιότητα για τις προεδρικές εκλογές του 2010, καθώς θεωρούσε ότι δεν είχαν πραγματοποιηθεί αλλαγές στους εθνικούς εκλογικούς κανονισμούς προκειμένου να διασφαλιστούν δίκαιες, ελεύθερες και ανοικτές εκλογές. Κατήγγειλε την περαιτέρω επιδείνωση της κατάστασης των ανθρωπίνων δικαιωμάτων στη Λευκορωσία μετά τις εκλογές αυτές, που εξασφάλισαν στον Μιλίνκιεβιτς την παραμονή του στην εξουσία.

Ως βραβευθείς με το Βραβείο Ζαχάρωφ και ηγέτης της αντιπολίτευσης, ο Μιλίνκιεβιτς καλείται τακτικά να εκφράσει τη γνώμη του σε κοινοβουλευτικά όργανα σχετικά με τη Λευκορωσία και έχει συμμετάσχει σε εκδηλώσεις, διασκέψεις και δημόσιες συζητήσεις του Δικτύου Βραβείου Ζαχάρωφ. Σε μια συζήτηση του Δικτύου στη Λιθουανία με την της οργάνωσης «Κυρίες με τα Λευκά» και με εθνικές αρχές και βουλευτές του Ευρωπαϊκού και του Λιθουανικού Κοινοβουλίου, ο Μιλίνκιεβιτς κατήγγειλε την τακτική αδιάκοπου εκφοβισμού και ταπεινώσεων που ακολουθούν οι αρχές εναντίον των υπερασπιστών των ανθρωπίνων δικαιωμάτων στη Λευκορωσία. Δήλωσε την υποστήριξή του στη μεγαλύτερη ευρωπαϊκή ενσωμάτωση της Λευκορωσίας και σε κριτικό και εποικοδομητικό διάλογο με τις λευκορωσικές αρχές.

Ο διάλογος ήταν βασικό στοιχείο στις παρεμβάσεις του Μιλίνκιεβιτς κατά τη διάρκεια των δημόσιων συζητήσεων και ακροάσεων του Δικτύου στο Ευρωπαϊκό Κοινοβούλιο. Υποστηρίζει ότι η ΕΕ πρέπει να συνεργαστεί σε μεγαλύτερο βαθμό με τη Λευκορωσία προκειμένου να διασφαλιστεί περισσότερη ελευθερία για τους πολίτες της. Σύμφωνα με τον Μιλίνκιεβιτς, η ανάγκη της Λευκορωσίας για οικονομική βοήθεια θα μπορούσε να χρησιμοποιηθεί ως μοχλός για να εξαναγκαστεί η χώρα σε διάλογο με την ΕΕ, μεταξύ άλλων για τα ανθρώπινα δικαιώματα.

Καθώς τον Οκτώβριο του 2015 επρόκειτο να πραγματοποιηθούν οι πέμπτες προεδρικές εκλογές στη Λευκορωσία μετά τη σοβιετική εποχή, ο Μιλίνκιεβιτς δήλωσε ότι ο ίδιος, ή κατά προτίμηση κάποιος νεότερος πολιτικός, θα έπρεπε να συμμετάσχει στις εκλογές ώστε να απειληθεί η παραμονή του Λουκασένκο στην εξουσία. Ωστόσο, τον Απρίλιο του 2015 αποφάσισε να μη συμμετάσχει στις εκλογές και να μην υποστηρίξει κανέναν υποψήφιο.
Quake Champions

Το Quake Champions είναι επερχόμενο βιντεοπαιχνίδι βολών πρώτου προσώπου που αναπτύσσεται από την id Software και θα κυκλοφορήσει από την Bethesda Softworks ως μέρος της σειράς "Quake". Είναι το πρώτο κύριο παιχνίδι της σειράς μετά το "Quake 4". Το παιχνίδι πρόκειται να κυκλοφορήσει για τα Microsoft Windows το 2017.
Η χαραυγή της νίκης

Η χαραυγή της νίκης είναι ελληνική πολεμική ταινία του 1971, σε σκηνοθεσία Ντίμη Δαδήρα. Το σενάριο το έγραψε ο Γιώργος Λαζαρίδης. Η ταινία είναι μία συμπαραγωγή της Δαμασκηνός - Μιχαηλίδης και της ΓΚΕ. Πρωταγωνιστεί ο Λάκης Κομνηνός.
Κρίστοφ Βίλιμπαλντ Γκλουκ

Ο Κρίστοφ Βίλιμπαλντ Γκλουκ ("Christoph Willibald Gluck", 2 Ιουλίου 1714 – 15 Νοεμβρίου 1787) ήταν βοημικής καταγωγής συνθέτης όπερας. 

Σε ηλικία 13 ετών εγκατέλειψε την πατρική εστία για να γίνει πλανόδιος μουσικός. Κατά βάση αυτοδίδακτος, εργάστηκε στην Πράγα και στη Βιέννη προτού καταλήξει στην Ιταλία. Εκεί γνωρίστηκε με τον συνθέτη Τζιοβάνι Μπατίστα Σαμαρτίνι, υπό την προστασία του οποίου ξεκίνησε το 1741 τη σταδιοδρομία του ως συνθέτης του λυρικού θεάτρου γνωρίζοντας πολλές και σημαντικές επιτυχίες. 

Το 1752 εγκαταστάθηκε οριστικά στη Βιέννη, παντρεύτηκε μια ευκατάστατη γυναίκα και συνδέθηκε στενά με την αυτοκρατορική αυλή. Οι όπερές του αυτής της περιόδου ήταν γραμμένες στα γαλλικά ή στα ιταλικά. 

Η συνεργασία του με τον λιμπρετίστα Γκαλζαμπίγκι σημάδεψε ανεξίτηλα την πορεία της όπερας ως μουσικού είδους. 

Η καινοτομία του Γκλουκ ήταν να προσθέσει δράμα στην όπερα, οδηγώντας τη σε νέα ύψη. Οι πιο δημοφιλείς του όπερες είναι οι "Ορφέας και Ευριδίκη" (1762), "Ο θρίαμβος της Κλέλιας" 1763, "Άλκηστη" (1767), "Ιφιγένεια εν Αυλίδι" (1774) και "Ιφιγένεια εν Ταύροις" (1779).

Από το 1781 αφού έπαθε εγκεφαλικό, έγραψε πολύ λίγο. Τελικά το 1787 ύστερα από δεύτερο εγκεφαλικό πέθανε σε ηλικία 73 ετών.

Κατηγορία:Συνθέτες της κλασικής εποχής
Κατηγορία:Συνθέτες όπερας
Γιόζεφ Γκαίμπελς

}}
Ο Πάουλ Γιόζεφ Γκαίμπελς ("Paul Joseph Goebbels", 29 Οκτωβρίου 1897 - 1 Μαΐου 1945), ήταν Γερμανός πολιτικός και Υπουργός Προπαγάνδας της Ναζιστικής Γερμανίας από το 1933 έως το 1945. Ο Γιόζεφ Γκέμπελς υπήρξε μέχρι το τέλος, ένας εκ των σημαντικότερων συνεργατών του Αδόλφου Χίτλερ.
Έντουαρντ Ναταπέι

Ο Έντουαρντ Ναταπέι (Edward Nipake Natapei Tuta Fanua`araki, 17 Ιουλίου 1954 - 28 Ιουλίου 2015) ήταν πολιτικός από το Βανουάτου, ο οποίος υπηρέτησε ως πρωθυπουργός από τον Σεπτέμβριο του 2008 ως τις 2 Δεκεμβρίου 2010 και ως υπηρεσιακός τον Μάιο με Ιούνιο του 2011. Υπηρέτησε σε διάφορα άλλα αξιώματα, όπως υπηρεσιακός πρόεδρος, υπουργός Εξωτερικών και πρόεδρος της Βουλής. Ήταν αρχηγός του αγγλόφωνου σοσιαλιστικού κόμματος Vanua'aku Pati.
Γιαν Σιμπέλιους

thumb|255px|right|Ο Γιαν Σιμπέλιους το 1913
Ο Γιαν (ή Ζαν) Σιμπέλιους ("Jean Sibelius", 8 Δεκεμβρίου 1865 – 20 Σεπτεμβρίου 1957) ήταν Φινλανδός συνθέτης.

Ξεκίνησε να σπουδάζει νομικά, αλλά γρήγορα τα παράτησε και άρχισε μουσικές σπουδές στο Ελσίνκι, και μετά στο Βερολίνο και στη Βιέννη. Τα έργα του αρχικά ήταν εμπνευσμένα από τη γερμανική μουσική, γρήγορα όμως στράφηκε προς τους μύθους της πατρίδας του και έγινε το σύμβολο του φινλανδικού εθνικισμού. Το 1892 έγραψε το συμφωνικό του ποίημα "«Κούλεβρο»", για το οποίο πήρε ισόβια επιχορήγηση από τη φινλανδική κυβέρνηση. Σπουδαία έργα του είναι οι 7 συμφωνίες του, τα συμφωνικά ποιήματά του: "«Μια σάγα»", "«Καρελία»", "«Ο κύκνος της Τουονέλας»", "«Φινλανδία»", με το οποίο ο Σιμπέλιους έγινε γνωστός σ' όλο τον κόσμο. Όμως, παρόλη την επιτυχία του, το 1904 αποσύρθηκε σε ένα χωριό, όπου συνέθεσε τα πιο πολλά κομμάτια του.
Δαύνος

Στην ελληνική μυθολογία με το όνομα Δαύνος ή Δαύνιος είναι κυρίως γνωστός ένας γιος του Λυκάονα του Τρώα, αδελφός του Ιάπυγα, του Πευκητίου και του Πανδάρου. Ο Δαύνος είναι ο επώνυμος ήρωας της χώρας Δαυνίας στην Ιταλία. Πράγματι, οι τρεις πρώτοι από τους παραπάνω αδελφούς μετανάστευσαν στην Ιταλία μετά την άλωση της Τροίας και ίδρυσαν αντίστοιχα βασίλεια. Σύμφωνα με μία εκδοχή, ο Δαύνος παρεχώρησε τμήμα της χώρας του στον Διομήδη και του έδωσε την κόρη του ως σύζυγο, σε ανταμοιβή για τη βοήθεια που έλαβε από αυτόν στον αγώνα του εναντίον των Μεσσαπίων. Σύμφωνα όμως με άλλη παραλλαγή, ο Δαύνος φιλονίκησε με τον Διομήδη και τον σκότωσε.

* Με το ίδιο όνομα αναφέρεται στην "Αινειάδα" του Βιργιλίου (Χ 616) ο πατέρας του Τούρνου, βασιλιά των Ρουτούλων.
Ελληνόγλωσσο Ξενοδοχείο

Ελληνόγλωσσο Ξενοδοχείο (Hôtel Hellénophone) ονομαζόταν μια μυστική οργάνωση που ιδρύθηκε το 1809 στο Παρίσι από τον Θεσσαλονικέα Γρηγόριο Ζαλύκη, με σκοπό την πνευματική αναγέννηση και διαφώτιση των Ελλήνων και την προετοιμασία εξέγερσης των Ελλήνων ενάντια στους Τούρκους. Σημαντικό μέλος του ήταν ο φιλέλληνας Ωγκύστ ντε Σουαζέλ Γκουφιέ. Ο Αθανάσιος Τσακάλωφ, ένας από τους ιδρυτές της Φιλικής Εταιρείας ήταν επίσης μέλος του Ελληνόγλωσσου Ξενοδοχείου.
Ευρωπαϊκή Ένωση

Η Ευρωπαϊκή Ένωση (Ε.Ε.) αποτελεί μια οικονομική και πολιτική ένωση είκοσι επτά ευρωπαϊκών κρατών.

Ιδρύθηκε την 25 Μαρτίου 1957 με τη θέση σε ισχύ της Συνθήκης για την Ευρωπαϊκή Ένωση (υπογραφή 7.2.1992), γνωστότερης ως "Συνθήκη του Μάαστριχτ", βασιζόμενη στις τότε Ευρωπαϊκές Κοινότητες (Ευρωπαϊκή Κοινότητα Άνθρακα και Χάλυβα, Ευρωπαϊκή Οικονομική Κοινότητα, Ευρωπαϊκή Κοινότητα Ατομικής Ενέργειας) τις οποίες και αντικατέστησε. Το 1993, η Ένωση αριθμούσε 12 μέλη. Από τότε νέες τροποποιητικές συνθήκες έχουν επεκτείνει τις αρμοδιότητές της και σταδιακές διευρύνσεις έχουν αυξήσει τον αριθμό των κρατών-μελών της. Θεωρείται ως η ισχυρότερη ένωση κρατών μέχρι σήμερα στην παγκόσμια ιστορία, με επιδιώξεις οικονομικού, πολιτικού, κοινωνικού και πολιτιστικού περιεχομένου. Η ΕΕ αποτελεί το τρέχον στάδιο μιας ανοιχτής διαδικασίας ευρωπαϊκής ολοκλήρωσης.
Η Ευρωπαϊκή Ένωση είναι μια από τις μεγαλύτερες οικονομικές και πολιτικές οντότητες στον κόσμο, με περισσότερους από 447,3 εκατομμύρια κατοίκους ή το 5,8% του παγκόσμιου πληθυσμού και συνδυασμένο ονομαστικό ΑΕΠ περίπου 16,06 τρισεκατομμύρια ευρώ το 2014. Έχει δημιουργήσει μια εσωτερική αγορά με ελεύθερη κυκλοφορία εμπορευμάτων, προσώπων, υπηρεσιών και κεφαλαίων, διαθέτει κοινή αγροτική και αλιευτική πολιτική, κοινή εμπορική πολιτική προς τις τρίτες χώρες, όπως επίσης και περιφερειακή πολιτική για την υποστήριξη των φτωχότερων περιφερειών της. Επιδιώκει να αποτελέσει ένα "Χώρο Ελευθερίας, Ασφάλειας και Δικαιοσύνης", μέσα στον οποίο τα κράτη μέλη της συνεργάζονται στενά σχετικά με τις γενικές πολιτικές, τους ελέγχους στα σύνορα (εσωτερικά και εξωτερικά), το άσυλο, τη μετανάστευση, τη δικαστική συνεργασία σε αστικές και ποινικές υποθέσεις και την αστυνομική συνεργασία. Επίσης προωθεί μια κοινή εξωτερική πολιτική και πολιτική ασφαλείας, προς το παρόν σε διακυβερνητικό επίπεδο. Στο πλαίσιο της Οικονομικής και Νομισματικής Ένωσης εισήγαγε ενιαίο νόμισμα, το ευρώ, που έχει υιοθετηθεί από δεκαεννέα κράτη μέλη μέχρι σήμερα.

Τα θεσμικά όργανα της ΕΕ περιλαμβάνουν το Ευρωπαϊκό Κοινοβούλιο, το Ευρωπαϊκό Συμβούλιο, το Συμβούλιο της Ευρωπαϊκής Ένωσης, την Ευρωπαϊκή Επιτροπή, το Δικαστήριο της Ευρωπαϊκής Ένωσης, την Ευρωπαϊκή Κεντρική Τράπεζα και το Ευρωπαϊκό Ελεγκτικό Συνέδριο.

Με την ίδρυσή της η Ευρωπαϊκή Ένωση, εισήγαγε για πρώτη φορά την έννοια της Ευρωπαϊκής Ιθαγένειας: oι πολίτες των κρατών μελών είναι παράλληλα και πολίτες της Ένωσης, δηλαδή μπορούν, μεταξύ άλλων, να κυκλοφορούν και να διαμένουν ελεύθερα στο έδαφός των κρατών μελών και να εκλέγουν ή/και να εκλέγονται μια φορά κάθε πέντε έτη στις εκλογές του Ευρωπαϊκού Κοινοβουλίου (όπως και στις εθνικές εκλογές της χώρας τους). Παράλληλα οι έλεγχοι διαβατηρίων στα εσωτερικά της σύνορα καταργήθηκαν με τη Συμφωνία του Σένγκεν ("Schengen").

H EE τιμήθηκε με Νόμπελ Ειρήνης το 2012.
Ιαπωνία

Η Ιαπωνία ( επίσημα: 日本国, προφορά▶) είναι νησιωτική χώρα της Ανατολικής Ασίας. Οι Ιάπωνες ή Νιχόν-τζιν (日本人) την αποκαλούν Νιχόν ("Nihon") ή Νιππόν ("Nippon") και το όνομά της είναι συνδυασμός δύο ιδεογραμμάτων, που σημαίνουν "ήλιος" και "αρχή" αντίστοιχα. Είναι γνωστή επίσης ως "Χώρα του Ανατέλλοντος Ηλίου". Εκτείνεται σε μεγάλο μέρος του Ιαπωνικού Αρχιπελάγους, στον βορειοδυτικό Ειρηνικό ωκεανό και κατά μήκος των ακτών της Ρωσίας και της Κορέας, από τις οποίες χωρίζεται από τη Θάλασσα της Ιαπωνίας. Αποτελείται από τέσσερα μεγάλα νησιά, Χοκκάιντο, Σικόκου, Κιούσου και Χονσού, τα οποία συνοδεύονται επίσης από χιλιάδες μικρότερα (για την ακρίβεια το αρχιπέλαγος της Ιαπωνίας αποτελείται από 6.852 νησιά). Τα περισσότερα από αυτά είναι ορεινά και ηφαιστειακά· για παράδειγμα η ψηλότερη κορυφή της Ιαπωνίας το όρος Φούτζι, είναι ηφαίστειο. Έχει πληθυσμό 125.570.000 κατοίκους, σύμφωνα με επίσημη εκτίμηση για το 2021 και συνολική έκταση 377.972 τ.χλμ. Η μεγαλύτερη πόλη της Ιαπωνίας και εκ των πραγμάτων πρωτεύουσα είναι το Τόκιο, το οποίο μαζί με τη μητροπολιτική περιοχή έχει περισσότερους των 30 εκατομμυρίων κατοίκων. Είναι η μεγαλύτερη Μητροπολιτική Περιοχή στον κόσμο. Οι Ιάπωνες αποτελούν το 98,5% του πληθυσμού της χώρας. Από την μεταρρύθμιση του 1947, η χώρα έχει έναν Αυτοκράτορα και εκλεγμένο κοινοβούλιο που ονομάζεται Εθνική Δίαιτα. 

Μεγάλη οικονομική δύναμη, η Ιαπωνία είναι η τρίτη μεγαλύτερη οικονομία στον κόσμο σε ονομαστικό ΑΕΠ (πρόσφατοι αριθμοί της κυβέρνησης από την Κίνα υποστηρίζουν ότι η Κίνα είναι σήμερα η δεύτερη) και η τέταρτη μεγαλύτερη σε αγοραστική δύναμη. Επίσης, είναι ο τέταρτος μεγαλύτερος εξαγωγέας στον κόσμο και ο τέταρτος μεγαλύτερος εισαγωγέας. Είναι, επίσης, σήμερα μη μόνιμο μέλος του Συμβουλίου Ασφαλείας του ΟΗΕ. Παρόλο που η Ιαπωνία έχει επισήμως παραιτηθεί του δικαιώματός της να κηρύξει πόλεμο, διατηρεί σύγχρονο και εκτεταμένο στρατό που απασχολείται με την αυτοάμυνα και τη διατήρηση της ειρήνης. Πρόκειται για μια ανεπτυγμένη χώρα με πολύ υψηλό βιοτικό επίπεδο (δέκατος ένατος υψηλότερος Δείκτης ανθρώπινης ανάπτυξης). Μετά τη Σιγκαπούρη, η Ιαπωνία έχει τα χαμηλότερα ποσοστά ανθρωποκτονιών (συμπεριλαμβανομένης της απόπειρας ανθρωποκτονίας) στον κόσμο. Η Ιαπωνία έχει το υψηλότερο προσδόκιμο ζωής από οποιαδήποτε άλλη χώρα του κόσμου (σύμφωνα τόσο με τις εκτιμήσεις του ΟΗΕ και του ΠΟΥ) και το τρίτο χαμηλότερο ποσοστό βρεφικής θνησιμότητας.
CAL

μικρογραφία|CAL Boeing 747-400F 4X-ICA
Η Ισραηλινή εμπορευματική αεροπορική εταιρεία CAL Cargo Air Lines ειδικεύεται στην μεταφορά αλλοιώσιμων τροφίμων και άλλων αγαθών από το Ισραήλ προς την Ευρώπη, αλλά και σε άλλα μέρη του κόσμου. Η κύρια βάση της είναι το Διεθνές Αεροδρόμιο Ben Gurion του Τελ Αβίβ. Έχει όμως δευτερεύουσες βάσεις το αεροδρόμιο του Bierset (ΙΑΤΑ:LGG) στην πόλη της Λιέγης (Γαλλία), και το Διεθνές Αεροδρόμιο Σκίπχολ στο Άμστερνταμ.
Αθλητικός Γυμναστικός Σύλλογος Αστέρας Τρίπολης

Ο Αθλητικός Γυμναστικός Σύλλογος Αστέρας Τρίπολης ΠΑΕ είναι ελληνικός επαγγελματικός ποδοσφαιρικός σύλλογος. Ιδρύθηκε στις 26 Μαρτίου 1931 και έδρα του αποτελεί το Γήπεδο «Θεόδωρος Κολοκοτρώνης» στην Τρίπολη Αρκαδίας. Το γήπεδο πήρε την ονομασία αυτή στις 21 Νοεμβρίου 2012 προς τιμήν του εθνικού ήρωα και Αρχιστράτηγου των Ελλήνων στην Επανάσταση του ’21, Θεόδωρου Κολοκοτρώνη. Τα χρώματα της ομάδας είναι το κίτρινο και μπλε. 

Είναι η μοναδική ομάδα της Τρίπολης και γενικά του νομού Αρκαδίας που έχει αγωνιστεί στην Α΄ Εθνική (Σούπερ Λιγκ). Ιδιοκτήτες της ομάδας είναι οι Δημήτρης Μπάκος και Γιάννης Καϋμενάκης, με πρόεδρο τον Γιώργο Μποροβήλο.
Γκάρνταρ Σβάβαρσον

<br>

Ο Γκάρνταρ Σβάβαρσον (σύγχρονα ισλανδικά: Garðar Svavarsson, σύγχρονα σουηδικά: Gardar Svavarsson) ήταν Σκανδιναβός που κατοίκησε για λίγο στην Ισλανδία, σύμφωνα με τις σκανδιναβικές σάγκα. Λέγεται ότι είναι ο δεύτερος Σκανδιναβός που έφτασε στην Ισλανδία, μετά τον Νάντοντ. Αυτός και η οικογένειά του εμφανίζονται στην ισλανδική σάγκα. Ήταν ο πρώτος θαλασσοπόρος που εξερεύνησε την Ισλανδία.

Ο Σβάβαρσον περιγράφεται ως Σουηδός Βίκινγκ που κατείχε γη στη Ζηλανδία (στη σημερινή Δανία). Ήταν παντρεμένος με μια γυναίκα από το νησιωτικό σύμπλεγμα κοντά στις δυτικές ακτές της Σκωτίας, Εβρίδες. Στη δεκαετία του 860, χρειάστηκε να διεκδικήσει την κληρονομιά του από τον πατέρα του. Κατά τη διάρκεια ενός ταξιδιού σε αυτά τα νησάκια, έπεσε σε καταιγίδα. Η καταιγίδα έσπρωξε το πλοίο του πολύ βορειότερα μέχρι που έφτασε στην ανατολική ακτή της Ισλανδίας. Περιέγραψε το νησί, καθιστώντας τον το πρώτο που έκανε κάτι τέτοιο και έτσι διαπίστωσε ότι η στεριά ήταν νησί. Σε μια ακτή έχτισε ένα σπίτι και έμεινε εκεί για τον χειμώνα.

Όταν επέστρεψε, επαίνεσε τη νέα γη και την ονόμασε από το όνομά του Garðarshólmi. Τίποτα δεν είναι γνωστό για την τύχη του στη συνέχεια, αλλά ο γιος του μετανάστευσε αργότερα στην Ισλανδία. Έκανε μια αδύναμη προσπάθεια ώστε να την κερδίσει για τον Νορβηγό βασιλιά και αυτός να γίνει κόμης. Όταν όμως οι ντόπιοι αγρότες έμαθαν τις προθέσεις του, δεν τον βοήθησαν και σύντομα σκοτώθηκε.


Κατηγορία:Σουηδοί
Κατηγορία:Θαλασσοπόροι εξερευνητές
Κατηγορία:Ισλανδοί
Μάρτσα Ρεάλ

Μάρτσα Ρεάλ ("Marcha Real", που σημαίνει βασιλικό εμβατήριο) είναι το επίσημο όνομα του Εθνικού Ύμνου της Ισπανίας. Είναι από τους λίγους εθνικούς ύμνους που δεν έχουν επίσημους στίχους.

Πρόκειται για παλαιό εμβατήριο των Γρεναδιέρων που καθιερώθηκε το 1700 κατά την ένωση των παλαιών Βασιλείων της Ισπανίας και που χρησιμοποιείται μέχρι σήμερα τόσο ως βασιλικό εμβατήριο όσο και ως Εθνικός Ύμνος.
Ραδιοτηλεόραση

thumb|210px|Εξώφυλλο "Ραδιοπρογράμματος" του 1957, προγόνου της κατοπινής Ραδιοτηλεόρασης
thumb|right|400px
Εξώφυλλο Ραδιοτηλεόρασης του [[1980]]
Εξώφυλλο Ραδιοτηλεόρασης του [[2008]]

Η Ραδιοτηλεόραση είναι ελληνικό εβδομαδιαίο περιοδικό που αναφέρεται στα προγράμματα τηλεόρασης-ραδιοφώνου, αλλά και ένα ευρύτερο φάσμα καλλιτεχνικών θεμάτων. Εκδίδεται από τη διεύθυνση εκδόσεων της ΕΡΤ και αποτελεί τη φυσική συνέχεια του περιοδικού "Ραδιοπρόγραμμα" που κυκλοφόρησε για πρώτη φορά το 1939.

Στις 19 Αυγούστου 2011 ανακοινώθηκε πως επρόκειτο να γίνει αναστολή της κυκλοφορίας του λόγω γενικότερων περικοπών στην ΕΡΤ, όμως τελικά το περιοδικό έκλεισε δύο χρόνια μετά, στις 13 Ιουνίου του 2013, οπότε και κυκλοφόρησε το τελευταίο τεύχος. Μετά από την επαναλειτουργία της ΕΡΤ, στις 11 Ιουνίου 2015 και παρά τα κατά καιρούς σχέδια και ανακοινώσεις, το περιοδικό δεν επανακυκλοφόρησε από την αρχή. Η έντυπη έκδοση τελικά κυκλοφόρησε εκ νέου στις 12 Οκτωβρίου 2017. Υπάρχει και μια διαδικτυακή έκδοση του περιοδικού.
Κυάνη

Στην ελληνική μυθολογία η Κυάνη ήταν μία Νύμφη (πιο συγκεκριμένα μια Ναϊάδα) από τη Σικελία, σύζυγος του Ανάπου. Από αυτή πήρε το όνομά της περίφημη πηγή στις Συρακούσες. Σύμφωνα με την παράδοση, η Κυάνη ήταν συμπαίκτρια της Περσεφόνης και κατά τη στιγμή της αρπαγής της προσπάθησε ανεπιτυχώς να εμποδίσει τον Πλούτωνα. Η Κυάνη από την οδύνη της για την απώλεια της φίλης της μεταμορφώθηκε στην παραπάνω πηγή (Οβιδίου "Μεταμορφώσεις", 412 κ.ε.). Σύμφωνα όμως με άλλη εκδοχή, ο Πλούτων άνοιξε το έδαφος για να ανεβεί στον επάνω κόσμο και από τη σχισμή αυτή άρχισε να αναβλύζει η πηγή Κυάνη. Στις Συρακούσες υπήρχε ιερό της Κυάνης. Ο Διόδωρος Σικελιώτης γράφει ότι στην πηγή Κυάνη τελούσαν ετήσια εορτή, κατά την οποία βύθιζαν μέσα στο νερό θυσιασμένα ζώα (συνήθως ένα ταύρο), που ίσως αντικαθιστούσαν παλαιότερα ανθρώπινα θύματα. Η εορτή γινόταν προς τιμή της θεάς Δήμητρας, της Περσεφόνης και της Κυάνης, ενώ απέδιδαν την ίδρυσή της στον Ηρακλή. Η Κυάνη εικονίζεται πάνω σε ψηφιδωτά και αγγεία.

Με το όνομα Κυάνη αναφέρονται και δύο άλλα μυθικά πρόσωπα της ίδιας περιοχής (Μεγάλη Ελλάδα), που όμως ταυτίζονται μερικώς με το παραπάνω. Συγκεκριμένα, αναφέρεται μία κόρη του Κυανίππου από τις Συρακούσες, η οποία σκότωσε τον πατέρα της. Επίσης, μία κόρη του βασιλιά των Αυσόνων Λιπάρου, σύζυγος του Αιόλου, ο οποίος πήρε ως προίκα γι' αυτό το γάμο ένα μέρος από το βασίλειο του πατέρα της. Επίσης, στην ψευδομυθολογική τηλεοπτική σειρά «Ζήνα» επαναλαμβάνεται το όνομα «Κυάνη» ως όνομα Αμαζόνων οι οποίες αποτελούν διαδοχικές μετενσαρκώσεις του ίδιου προσώπου.
* Ο αστεροειδής 403 Κυάνη (403 Cyane), που ανακαλύφθηκε το 1895, πήρε το όνομά του από τη μυθική Νύμφη.
Κράι Υπερβαϊκάλης

Το Κράι Υπερβαϊκάλης (ρωσικά: Забайка́льский край, Ζαμπαϊκάλσκιι κράι) είναι ένα ομοσπονδιακό υποκείμενο της Ρωσίας, το οποίο προέκυψε από τη συγχώνευση της Περιφέρειας Τσιτά με το μικροσκοπικό Αυτόνομο θύλακα της Άγκα - Μπουργιατίας το Μάρτιο του 2008. Βρίσκεται στο νότο της Σιβηρίας και έχει εκτεταμένα σύνορα με τη Μογγολία και την Κίνα (868 χλμ. και 998 χλμ. αντίστοιχα).

Το κράι οφείλει το όνομά του στο ότι βρίσκεται ανατολικά (το πρόθεμα "За-" σημαίνει "πέρα") της Βαϊκάλης. Πρωτεύουσά του είναι η Τσιτά (324.444 κάτοικοι - απογρ. 2010). Άλλες σημαντικές πόλεις είναι το Κρασνοκάμενσκ (55.666), που διαθέτει το μεγαλύτερο ορυχείο ουρανίου στη Ρωσία, και η Μπόρζια (31.460), έδρα της 36ης Ρωσικής Στρατιάς.

Αποτελούσε μέρος του Ομοσπονδιακού Διαμερίσματος της Σιβηρίας μέχρι τον Νοέμβριο του 2018. Τον ίδιο μήνα εντάχθηκε στην Ρωσική Άπω Ανατολή έπειτα από διάταγμα που υπέγραψεο ο ρώσος πρόεδρος Βλαντίμιρ Πούτιν.
The Killers

Οι The Killers είναι αμερικανική ροκ μπάντα από το Λας Βέγκας που διακρίνεται για το συνδυασμό μουσικών των δεκαετιών του 80 και του 90 με μοντέρνα συνθετική μουσική. Σχηματίστηκαν το 2002 από τους Μπράντον Φλάουερς (Brandon Flowers, φωνητικά, πλήκτρα), Ντέιβιντ Κιούνινγκ (David Keuning, κιθάρα, φωνητικά), Μάρκ Στέρμερ (Mark Stoermer, μπάσο, φωνητικά) και Ρόνι Βανούτσι (Ronnie Vannucci, ντράμς, κρουστά). Κυκλοφόρησαν το πρώτο άλμπουμ τους το 2004 με τίτλο "Hot Fuss". Το δεύτερο, με τίτλο "Sam's Town", κυκλοφόρησε το 2006 και το τρίτο, με τίτλο "Sawdust", περιείχε καινούριο υλικό το οποίο κυκλοφόρησε το 2007. Τα δύο πρώτα άλμπουμ πούλησαν σχεδόν 12 εκατομμύρια αντίτυπα διεθνώς.
Μάνος Σοφιανός

Ο Μάνος Σοφιανός (1922 - 1986) ήταν Έλληνας ζωγράφος. Γεννήθηκε στη Καστέλλα στον Πειραιά, αργότερα μετοίκησε στο Μοσχάτο και από το 1963 διέμενε στην Αθήνα μέχρι το θάνατό του. Μαθήματα ζωγραφικής έλαβε από τον ζωγράφο Θ. Δρόσο. Το 1961 μετέβη στην Ευρώπη όπου και έκανε ελεύθερες σπουδές κοντά σε εξπρεσιονιστές ζωγράφους. Αργότερα παρακολούθησε την εργασία του Γ. Σικελιώτη.

Στο πλούσιο σχετικά έργο του προσπάθησε να μορφοποιήσει τον υποκειμενικό κόσμο του δίνοντας έτσι στο θέμα του δευτερεύουσα θέση. Επεδίωκε πάντα να δίνει στους πίνακές του μνημειακή και στέρεη οργάνωση από τους οποίους να πηγάζει βαθιά αισθητική συγκίνηση. Υπό αυτές τις επιδιώξεις τελικά το έργο του χαρακτηρίστηκε σοβαρό και επιτυχές.
Κλιφ Έντουαρντς

O Κλιφ Έντουαρντς ("Clifton Avon Edwards", Χάνιμπαλ, 14 Ιουνίου 1895 - Χόλιγουντ, 17 Ιουλίου 1971), γνωστός επίσης με το προσωνύμιο Ukulele Ike, ήταν Αμερικανός τραγουδιστής και μουσικός. Απέκτησε μεγαλύτερη φήμη κατά τις δεκαετίες του 1920 και 1930, ενώ υπήρξε ένας από τους πρώτους τζαζ τραγουδιστές που ηχογράφησαν και τραγούδησε στο ύφος του "σκατ", λίγα χρόνια πριν την ηχογράφηση του "Heebie Jeebies" από τον Λούις Άρμστρονγκ. O Έντουαρντς συμμετείχε επίσης σε — κυρίως δεύτερης διαλογής — κινηματογραφικές ταινίες, ενώ διακρίθηκε στο όργανο του ουκουλέλε, με το οποίο συχνά συνόδευε τις ερμηνείες του. Στην ύστερη περίοδο της καριέρας του δάνεισε τη φωνή του σε χαρακτήρες κινουμένων σχεδίων της Walt Disney. Στη διάρκεια της σταδιοδρομίας του πουλήθηκαν περίπου 75 έως 80 εκατομμύρια δίσκοι του.
Σαν Λουίτζι ντέι Φραντσέζι

Σαν Λουίτζι ντέι Φραντσέζι (ιταλ. "San Luigi dei Francesi", μτφρ. "Άγιος Λουδοβίκος των Γάλλων") είναι χριστιανικός ναός στην πόλη της Ρώμης. Βρίσκεται λίγα μόλις μέτρα από την περίφημη Πιάτσα Ναβόνα. Αποτελεί την εθνική εκκλησία των Γάλλων στην πόλη της Ρώμης από το 1589. Η εκκλησία από κοινού με τις άλλες γαλλικές εκκλησίες της πόλης, διοικείται από έναν εκπρόσωπο που ορίζει ο Γάλλος πρέσβης στην Αγία Έδρα.
Ίωξος

Στην ελληνική μυθολογία ο Ίωξος ήταν εγγονός του Θησέα και της Περιγούνης, θυγατέρας του ληστή Σίνη του Πιτυοκάμπτη, τον οποίο είχε σκοτώσει ο Θησέας. Γιος της Περιγούνης ήταν ο Μελάνιππος και γιος του Μελανίππου ήταν ο Ίωξος, ο οποίος υπήρξε ο γενάρχης του ομώνυμου γένους των Ιωξιδών. Αναφέρεται ότι ο Ίωξος έλαβε μέρος στον αποικισμό της Καρίας.
Τυρρηνός

Στην Ελληνική μυθολογία και την Ετρουσκική μυθολογία με το όνομα Τυρρηνός είναι γνωστός ένας γιος του Άτυος και της Καλλιθέας ή (σύμφωνα με άλλη εκδοχή) του ήρωα Ηρακλή και της Ομφάλης, ή ακόμα γιος του Τηλέφου και της Ιέρας, συνεπώς αδελφός του Τάρχωνος, (οπότε ο Τυρρηνός συγκαταλέγεται στους Ηρακλείδες). Σύμφωνα με τον Διονύσιο τον Αλικαρνασσέα, ο Τυρρηνός ήταν αδελφός του Λυδού. Ο Τυρρηνός ταξίδεψε από τη Λυδία μαζί με τη σύζυγό του Σαρδώ στην Ιταλία, όπου και εγκαταστάθηκαν. Εκεί έγινε βασιλιάς του λαού που πήρε το όνομά του (Τυρρηνοί), ενώ έδωσε το όνομά του και στη χώρα. 

Στην Ιταλία, ο Τάρχωνας αναφέρεται ως αδελφός του Τυρρηνού, αμφότεροι υπήρξαν οι μυθικοί ιδρυτές της Ετρουσκικής Ομοσπονδίας των 12 πόλεων. Ο Ηρόδοτος τον περιγράφει σαν σωτήρα των Ετρούσκων επειδή τους έσωσε από την πείνα που μάστιζε την εποχή του πατέρα του την Λυδία. Η Λυδική καταγωγή των Ετρούσκων αμφισβητείται ωστόσο επειδή σύμφωνα με τις αρχαίες πηγές είχαν μεγάλες διαφορές στα γλωσσικά και πολιτισμικά στοιχεία.. Το όνομα Ετρούσκοι δόθηκε στον λαό αυτό από τους Έλληνες, οι Ιταλοί τον χρησιμοποίησαν για την Τυρρηνική θάλασσα.
Φαέθουσα

Στην ελληνική μυθολογία με το όνομα Φαέθουσα, που σημαίνει «φεγγοβόλα», είναι γνωστά τα παρακάτω δύο διαφορετικά πρόσωπα:

# Θυγατέρα του θεού Ηλίου. Μαζί με την αδελφή της Λαμπετίη φύλασσαν τα ιερά κοπάδια του πατέρα της στη νήσο Θρινακία. Μητέρα τους ήταν η Νέαιρα ή η Ρόδη και αδελφός τους ο Φαέθων. Αυτή η Φαέθουσα αναφέρεται στην "Οδύσσεια" (μ 132).
# Θυγατέρα του Δαναού, αλλά όχι μία από τις 50 Δαναΐδες. Η Φαέθουσα αυτή ζευγάρωσε με τον θεό Ερμή και γέννησε από αυτόν τον Μυρτίλο, μετέπειτα γνωστό ως ηνίοχο του Οινομάου από τον μύθο του Πέλοπα.
Ντέρεκ Γουόλκοτ

Ο Ντέρεκ Γουόλκοτ (αγγλ.: "Derek Walcott", 23 Ιανουαρίου 1930 - 17 Μαρτίου 2017) ήταν συγγραφέας από την Αγία Λουκία, βραβευμένος με Νόμπελ Λογοτεχνίας.
Σαίρεν Κίρκεγκωρ

Ο Σαίρεν Κίρκεγκωρ (δανικά: "Søren Aabye Kierkegaard", Κοπεγχάγη, 5 Μαΐου 1813 – 11 Νοεμβρίου 1855) ήταν Δανός φιλόσοφος και θεολόγος, ποιητής, κοινωνικός κριτικός και θρησκευτικός συγγραφέας, που θεωρείται ευρέως ως ο πρώτος υπαρξιστής φιλόσοφος.

Στο έργο του ο Κίρκεγκωρ άσκησε έντονη κριτική τόσο στην εγελιανή φιλοσοφία της εποχής του όσο και σε πρακτικές της επίσημης Εκκλησίας τις οποίες θεωρούσε ανούσιες και τυπολατρικές. Πολλά από τα έργα του ασχολούνται με θρησκευτικά προβλήματα, όπως με τη φύση της πίστης, τον θεσμό της χριστιανικής Εκκλησίας, τη χριστιανική ηθική και θεολογία και τις απόψεις και τα συναισθήματα των ατόμων όταν αντιμετωπίζουν υπαρξιακές επιλογές. Εξαιτίας του γεγονότος αυτού, το έργο του Κίρκεγκωρ έχει καταταγεί στον χριστιανικό υπαρξισμό και την υπαρξιακή ψυχολογία. Οι ιδέες που έφερε στο φως ο Κίρκεγκωρ έγιναν αιτία έντονων συνειδησιακών διλημμάτων και αυτοκριτικής για τους αναγνώστες του. Στο έργο του Δανού θεολόγου υπογραμμίζεται μια επιτακτική ανάγκη: για να γίνουν γόνιμοι οι καιροί που ζούμε, οφείλουν να απολακτίσουν την πολλή και ποικίλη γνώση προς χάριν της αυτογνωσίας· η εποχή μας πρέπει να σπάσει τα δεσμά της αυθεντίας και του δογματισμού και να γίνει σωκρατική, δηλαδή διαλεκτική. Αυτό μπορεί να συμβεί εφόσον πάψει η αντικειμενικότητα να γίνεται το επίκεντρο στην αναζήτηση της αλήθειας. Η σωκρατική φιλοσοφική σκέψη επηρέασε βαθιά τις ιδέες και τα έργα του. Επίσης, η βασική έννοια της υπαρξιακής "αγωνίας" για την σωτηρία του ανθρώπου που ανέπτυξε ο Κίρκεγκωρ εμφανίστηκε και ορίστηκε αρχικά από τον Ιωάννη Δαμασκηνό.

Τα πρώιμα έργα του τα έγραψε χρησιμοποιώντας διάφορους χαρακτήρες με ψευδώνυμα, οι οποίοι παρουσίαζαν τις διαφορετικές απόψεις τους μέσω πολύπλοκων διαλόγων. Ο Κίρκεγκωρ άφηνε στον κάθε αναγνώστη του να κατανοήσει τη σημασία των έργων του, διότι «το έργο [του αναγνώστη] θα πρέπει να καθίσταται δύσκολο, καθώς μόνο η δυσκολία εμπνέει εκείνον που έχει ευγενή κίνητρα». Ο Λούντβιχ Βίτγκενσταϊν εξέφρασε την άποψη ότι ο Κίρκεγκωρ ήταν «με διαφορά, ο πιο εξέχων διανοητής του δέκατου ένατου αιώνα». Αποτελεί μια ιδιαίτερα σημαντική προσωπικότητα που επηρέασε τη σύγχρονη διανόηση.
Μάγκνι

Στη Σκανδιναβική μυθολογία ο Μάγκνι ("Magni") ήταν γιος του Θωρ και της Γιάρνσαξα. Ήταν ο θεός της δύναμης και το μοναδικό υπαρκτό ον που ήταν πιο δυνατό από τον Θωρ. Ο Μάγκνι ήταν ο μόνος που μπορούσε να σηκώσει το Μγιόλνιρ ( Σφυρί του Θωρ ) πέρα από τον πατέρα του. Συχνά απεικονίζεται να φέρει το Μγιόλνιρ.
Φράγκο CFA Κεντρικής Αφρικής

Το Φράγκο Κεντρικής Αφρικής (στα γαλλικά: "franc CFA" ή απλά "franc", κωδικός ISO 4217 : "XAF") είναι νόμισμα, γνωστό απλώς με τη γαλλική του ονομασία "Franc CFA", όπου το αρκτικόλεξο CFA σημαίνει "Coopération financière en Afrique centrale" («Οικονομική Συνεργασία της Κεντρικής Αφρικής»). Τυπώνεται από την BEAC ("Banque des États de l'Afrique Centrale", δηλαδή την «Τράπεζα των Χωρών της Κεντρικής Αφρικής»), με έδρα τη Γιαουντέ στο Καμερούν για τα μέλη της CEMAC ("Communauté Économique et Monétaire de l'Afrique Centrale", "Οικονομική και Νομισματική Κοινότητα της Κεντρικής Αφρικής"). Υποδιαιρείται σε 100 "centimes" όμως δεν έχουν τυπωθεί ονομαστικές αξίες. Σε πολλά κράτη της Δυτικής Αφρικής χρησιμοποιείται το Φράγκο CFA Δυτικής Αφρικής, που έχει την ίδια αξία με το Φράγκο CFA Κεντρικής Αφρικής.
Οι Απίθανοι

Οι Απίθανοι (αγγλικά: "The Incredibles") είναι αμερικανική ταινία κινουμένων σχεδίων παραγωγής 2004 σε σκηνοθεσία και σενάριο του Μπραντ Μπερντ, σε παραγωγή της Pixar, στην πέμπτη μεγάλου μήκους ταινίας της και τη χρηματοδότησε η Disney. Ένας υπερήρωας, ονόματι Ρόμπερτ Παρ (κατά κόσμον Κύριος Απίθανος) με ασύλληπτη σωματική δύναμη, αναγκάζεται αφού παντρευτεί την εκλεκτή της καρδιάς του Έλεν Παρ (Ελαστίνα) να ζήσει μια ήσυχη ζωή στα προάστια, απομακρυσμένος από κάθε είδους ηρωική δραστηριότητα. Αυτό δεν θα κρατήσει για πάντα καθώς ένας εχθρός από το παρελθόν, έρχεται να ανατρέψει την ηρεμία της "σούπερ" οικογένειάς του. Aκούγονται οι ηθοποιοί Κρεγκ Τ. Νέλσον, Χόλι Χάντερ, Σάμιουελ Λ. Τζάκσον, Σάρα Βόουελ, Σπένσερ Φοξ, Ελίζαμπεθ Πένια και Τζέισον Λι.

Ο Μπραντ Μπερντ είχε την ιδέα για την δημιουργία των "Απίθανων" σε ταινία κινουμένων σχεδίων δύο, και όχι τριών, διαστάσεων. Η παραγωγή της ταινίας από την Pixar, έγινε επειδή η Warner Bros. ανέστειλε την λειτουργία του τμήματος κινουμένων σχεδίων και ανάγκασε τον σκηνοθέτη να μετακινηθεί στην Pixar.

Η ταινία ήταν υποψήφια για τέσσερα Όσκαρ στις κατηγορίες ήχος και πρωτότυπο σενάριο, κερδίζοντας τα βραβεία καλύτερης ταινίας κινουμένων σχεδίων και μοντάζ ηχητικών εφέ.

Το 2018 κυκλοφόρησε μία δεύτερη ταινία, Οι Απίθανοι 2.
Liberté

Liberté ("Ελευθερία") είναι ο εθνικός ύμνος της Γουινέας από την ανεξαρτησία της το 1958. 
Συνθέτης του ύμνου είναι ο Κοντόφο Μούσσα ενώ ο στιχουργός παραμένει άγνωστος.
Ανδρέας Δ. Μιαούλης

Ο Ανδρέας Δ. Μιαούλης ήταν γιος του Δημητρίου Μιαούλη και εγγονός του Ναύαρχου της ελληνικής επανάστασης Ανδρέα Μιαούλη της ιστορικής υδραίικης οικογένειας των Μιαούληδων.

Γεννήθηκε στην Ύδρα το 1819 και κατατάχθηκε στο Βασιλικό Ναυτικό με τον βαθμό του Αντιπλοίαρχου το 1836. Ήταν άριστης ναυτικής μόρφωσης και πολύ προσφιλής του Βασιλέως Όθωνα ο οποίος και τον διατηρούσε κυβερνήτη της εκάστοτε θαλαμηγού του. Με τον βαθμό του πλωτάρχη αποσπάσθηκε επί μακρόν στην ελληνική πρεσβεία της Κωνσταντινούπολης (1862). Επίσης ο Ανδρέας Δ. Μιαούλης ήταν εκείνος που οργάνωσε τον Ναύσταθμο Σαλαμίνας μετά την μεταφορά του από «Φανερωμένη» στη θέση «Αράπης».

Πέθανε το 1887 ως αυτόχειρας, πέφτοντας από τον εξώστη του Διευθυντηρίου.
Σημαία της Νικαράγουας

thumb|250px|Σημαία της Νικαράγουας. Λόγος 3:5

H σημαία της Νικαράγουας καθιερώθηκε στις 27 Αυγούστου του 1971. Βασίζεται στη σημαία των Ηνωμένων Πολιτειών της Κεντρικής Αμερικής. Αποτελείται από τρεις δίχρωμες οριζόντιες λωρίδες. Τα χρώματα είναι μπλε και λευκό. Στη μεσαία λωρίδα βρίσκεται το εθνόσημο της χώρας.
Φρανσουά Φιγιόν

O Φρανσουά Φιγιόν ("François Fillon", Λε Μαν, 4 Μαρτίου 1954) είναι Γάλλος πολιτικός, πρωθυπουργός της Γαλλίας από τον Μάιο του 2007 έως το 2012. Είναι μέλος του δεξιού 

κόμματος Οι Ρεπουμπλικανοί και παλαιότερα ανήκε στην Ένωση για ένα Λαϊκό Κίνημα ("Union pour un mouvement populaire - UMP"), ενώ παράλληλα εθεωρείτο στενός συνεργάτης του Νικολά Σαρκοζί. Έχει διατελέσει Υπουργός Εργασίας στην κυβέρνηση του Ζαν-Πιέρ Ραφαρέν το 2002 και πραγματοποίησε αλλαγές που προκάλεσαν μεγάλες αντιδράσεις στο νόμο για το 35ωρο και στο συνταξιοδοτικό σύστημα. Έγινε Υπουργός Ανώτατης Εκπαίδευσης και Έρευνας το 2005 και πρότεινε νόμο για την εκπαίδευση, που επίσης συνάντησε την έντονη αντίδραση των εκπαιδευτικών και των μαθητών. Το Μάιο του 2005 έμεινε έξω από τη νέα κυβέρνηση, του Ντομινίκ ντε Βιλπέν. Την ίδια χρονιά εκλέχτηκε Γερουσιαστής στο νομό Σαρτ, στην περιοχή του Λίγηρα. 

Η κυβέρνηση Φιγιόν έλαβε ψήφο εμπιστοσύνης, στις 3 Ιουλίου του 2007.

Στις 28 Νοεμβρίου 2016 έλαβε το χρίσμα των Ρεπουμπλικανών για τις προεδρικές εκλογές του 2017.
Grumman G-21 Goose

H αμφίβια αεράκατος Grumman G-21 Goose σχεδιάστηκε αρχικά σαν ένα δεκαθέσιο επιβατικό αεροσκάφος, για χρήση από τους επιχειρηματίες της περιοχής του Λονγκ Άιλαντ. Σύντομα όμως υιοθετήθηκε από το Αμερικανικό Ναυτικό ("US Navy") και την Ακτοφυλακή ("Coast Guard") και κατά τη διάρκεια του Β’ παγκοσμίου πολέμου υπηρέτησε στις ένοπλες δυνάμεις των Ηνωμένων Πολιτειών και του Καναδά σε ρόλο μεταγωγικού, αναγνωριστικού, εκπαιδευτικού και διάσωσης και χρησιμοποιήθηκε από την RAF σε καθήκοντα διάσωσης. Κατά τη διάρκεια της υπηρεσίας του στη RAF έλαβε και το όνομα "Goose" (Χήνα).

Μετά το τέλος του πολέμου τα αεροσκάφη επέστρεψαν σε πολιτική χρήση πετώντας από την Αλάσκα έως τον Αμαζόνιο.

Από τα 345 αεροσκάφη που κατασκευάστηκαν τα 60 βρίσκονται σήμερα σε πτητική κατάσταση, μερικά από τα οποία έχουν υποστεί τροποποιήσεις όπως το Turbo-Goose.
Μαρίγια Σέστιτς

Η Μαρίγια Σέστιτς (σερβικά Marija Šestić / Марија Шестић), γεννημένη στις 5 Μαΐου 1987 στη Μπάνια Λούκα, είναι Σερβοβόσνια τραγουδίστρια και μουσικός. Εκπροσώπησε τη Βοσνία & Ερζεγοβίνη στο Διαγωνισμό της Eurovision του 2007 με το τραγούδι "Rijeka bez imena" "(Ποταμός χωρίς όνομα)", καταλαμβάνοντας την 11η θέση. Ο πατέρας της, Ντούσαν Σέστιτς, είναι ο συνθέτης του εθνικού ύμνου της Βοσνίας & Ερζεγοβίνης, του οποίου ο τίτλος είναι Državna himna Bosne i Hercegovine.
Μύρκινος

Η Μύρκινος ήταν αρχαία ελληνική πόλη ευρισκόμενη στην Μακεδονική Θράκη, στην περιοχή της Ηδωνίδας, μεταξύ των ποταμών Στρυμόνα και Νέστου. Ευρισκόταν εντός των εδαφών των Ηδωνών, θρακικού φύλου, και ιδρύθηκε ως πόλις από αποίκους προερχόμενους από την Μίλητο το 497 π.Χ. Των αποίκων ηγείτο ο Ιστιαίος (ήδη Τύραννος της Μιλήτου), στον οποίο ο Δαρείος είχε επιτρέψει την ανέγερση πόλης ως ανταμοιβή για την βοήθειά του. Η Μύρκινος τάχθηκε με το μέρος του Βρασίδα, αφότου ο τελευταίος κατέλαβε την Αμφίπολη, την Οισύμη και την Γαληψό το 422 π.Χ. Την περίοδο της Βυζαντινής Αυτοκρατορίας η πόλη ήταν γνωστή υπό την ονομασία Δοξόμπος ή Δοξόμπους.
Φώφη Σαραντοπούλου

Η Φώφη Σαραντοπούλου (Αθήνα, 1937 - 28 Ιουλίου 1985), ήταν Ελληνίδα λυρική κολορατούρα σοπράνο.
Νικολά Σαρκοζί

Ο Νικολά Σαρκοζί (πλήρες όνομα Νικολά Πωλ Στεφάν Σαρκοζί ντε Ναγκί-Μποκσά, "Nicolas Sarközy de Nagy-Bocsa", 28 Ιανουαρίου 1955) ήταν ο 23ος Πρόεδρος της Γαλλικής Δημοκρατίας και πρίγκιπας της Ανδόρρας. 

Ο γεννημένος στο Παρίσι στις 28 Ιανουαρίου 1955, Γάλλος πολιτικός ήταν αρχηγός του κόμματος Ένωση για ένα Λαϊκό Κίνημα ("Union pour un mouvement populaire - UMP") που τοποθετείται στη δεξιά. Διετέλεσε υπουργός εσωτερικών, και μετά τις προεδρικές εκλογές του 2007 ορκίστηκε Πρόεδρος της Γαλλικής Δημοκρατίας. Αντιμετώπισε την οικονομική ύφεση που ξέσπασε παγκοσμίως το 2008, και την απότοκη ευρωπαϊκή κρίση χρέους και ανέπτυξε στενή συνεργασία με την Καγκελάριο της Γερμανίας Άνγκελα Μέρκελ σε διάφορα θέματα. Στις 15 Μαΐου 2012 τον διαδέχθηκε στην Προεδρία της Γαλλία ο αντίπαλος του και νικητής των εκλογών του 2012, Φρανσουά Ολλάντ.
Ασθενόσφαιρα

thumb|right|250px|Η Ασθενόσφαιρα σε τομή της γης
Με τον όρο Ασθενόσφαιρα χαρακτηρίζεται στη γεωλογία η ζώνη της γήινης σφαίρας που περιλαμβάνεται μεταξύ του στερεού φλοιού (λιθόσφαιρας) και του μανδύα αυτής και σε βάθος από τα 30-100 μέχρι τα 700 χλμ..

Σήμερα πιστεύεται ότι οι συνθήκες που επικρατούν στην Ασθενόσφαιρα ευννοούν την μερική τήξη των εκεί πετρωμάτων και την δημιουργία βασαλτικού μάγματος. Αυτή θεωρείται και η πηγή προέλευσης του μάγματος που δημιουργεί τα πυριγενή πετρώματα. (Κορωναίος Α.)

Καθώς η ασθενόσφαιρα συνίσταται από υλικά σε ημίρρευστη μορφή (κυρίως πυριτικές ενώσεις μετάλλων), έχει την ικανότητα να μην αντιδρά σε εγκάρσιες παραμορφώσεις. Δηλαδή στην ασθενόσφαιρα δεν παρατηρούνται διατμητικές τάσεις, και επομένως ούτε και σεισμοί. Η στερεή λιθόσφαιρα φέρεται να «επιπλέει» πάνω στην ασθενόσφαιρα, και να κινείται με ταχύτητες 1-10 cm/έτος. Η ιδιότητα αυτή φθάνει μέχρι ορισμένου βάθους της ασθενόσφαιρας η οποία και ονομάζεται επιφάνεια εξίσωσης. Πέραν της επιφάνειας εξίσωσης, σε βάθος, ουδεμία αντίδραση παρατηρείται πλέον.

Το ανώτερο τμήμα της ασθενόσφαιρας λέγεται «στρώμα χαμηλής ταχύτητας», επειδή εκεί τα δευτερεύοντα σεισμικά κύματα εμφανίζονται να διαδίδονται με χαμηλότερες ταχύτητες σε σχέση με τον υπόλοιπο πυρήνα.
Σπύρος Πισσάνος

O Σπύρος Πισσάνος (10 Νοεμβρίου 1919 - 6 Ιουνίου 2016) ήταν Έλληνας αεροπόρος που πολέμησε κατά το Β' Παγκόσμιο Πόλεμο στην Μοίρα των εθελοντών Αμερικανών πιλότων American Eagles της RAF και στην 4η Μοίρα Δίωξης της Αμερικανικής USAF. Τελείωσε τον πόλεμο σαν Σμηναγός, με 10 καταρρίψεις, στην Πολεμική Αεροπορία των Ηνωμένων Πολιτειών. Στο αμέσως μετά τον πόλεμο διάστημα υπήρξε δοκιμαστής πιλότος των πρώτων αεριωθουμένων αεροπλάνων. Μέχρι σήμερα ζούσε στο Σαν Ντιέγκο της Καλιφόρνια, εν αποστρατεία Συνταγματάρχης της USAF. Το 2008 εξέδωσε το βιβλίο του 'The Flying Greek' περιγράφοντας την περιπέτειά του στην Αμερική και τις προσωπικές του αναμνήσεις από τον πόλεμο
Γεγονότα Δεκεμβρίου 2006

20ός αιώνας | 21ος αιώνας | 22ος αιώνας

Δεκαετία 2000 | Δεκαετία 2010 | Δεκαετία 2020

2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010

Ιανουάριος | Φεβρουάριος | Μάρτιος | Απρίλιος | Μάιος | Ιούνιος | Ιούλιος | Αύγουστος | Σεπτέμβριος | Οκτώβριος | Νοέμβριος | Δεκέμβριος
Ρωμαϊκή Αυτοκρατορία

Η Ρωμαϊκή Αυτοκρατορία ("Imperium Rōmānum") ήταν το κράτος των αρχαίων Ρωμαίων μετά την περίοδο της Ρωμαϊκής Δημοκρατίας, το οποίο χαρακτηρίζεται από κυβέρνηση με επικεφαλής τους αυτοκράτορες και μεγάλες εδαφικές κατακτήσεις γύρω από τη Μεσόγειο Θάλασσα στην Ευρώπη, την Αφρική και την Ασία.
Οργανισμός Τηλεπικοινωνιών Ελλάδος

Ο Όμιλος ΟΤΕ (Οργανισμός Τηλεπικοινωνιών Ελλάδος Α.Ε.) είναι η μεγαλύτερη εταιρεία τεχνολογίας στην Ελλάδα. Αποτελεί μία από τις τρεις μεγαλύτερες εταιρείες στο Χρηματιστήριο Αθηνών, σύμφωνα με την κεφαλαιοποίηση.

Ο Όμιλος ΟΤΕ προσφέρει μια ευρεία γκάμα υπηρεσιών: σταθερή, κινητή τηλεφωνία και ευρυζωνικές υπηρεσίες, συνδρομητική τηλεόραση και ολοκληρωμένες λύσεις ICT. Παράλληλα, ο Όμιλος εμπλέκεται σε μια σειρά δραστηριοτήτων, κυρίως στους τομείς των δορυφορικών επικοινωνιών, των ακινήτων και της επαγγελματικής εκπαίδευσης. Ήταν κρατικό μονοπώλιο μέχρι το 1996 όταν ξεκίνησε η ιδιωτικοποίηση του και πλέον συναλλάσσεται στο Χρηματιστήριο Αθηνών (ΧΑΑ: ΟΤΕ) και το Χρηματιστήριο του Λονδίνου.

Σήμερα, ο Όμιλος ΟΤΕ απασχολεί περίπου 12.500 εργαζομένους στην Ελλάδα και περίπου 20.000 συνολικά. Από τον Ιούλιο του 2009 η Deutsche Telekom είναι ο μεγαλύτερος μέτοχος της εταιρείας.
Ευκλείδεια γεωμετρία

Λεπτομέρεια από τον πίνακα [[Η Σχολή των Αθηνών (Ραφαήλ)|Η σχολή των Αθηνών]] του [[Ραφαήλ]] που δείχνει έναν Έλληνα μαθηματικό - ίσως αντιπροσωπεύει τον [[Ευκλείδης|Ευκλείδη]] ή τον [[Αρχιμήδης|Αρχιμήδη]]- να χρησιμοποιεί μια πυξίδα για να ζωγραφίσει μια γεωμετρική κατασκευή.
Η Ευκλείδεια γεωμετρία είναι ένα μαθηματικό σύστημα που αποδίδεται στον αλεξανδρινό Έλληνα μαθηματικό Ευκλείδη και περιγράφεται στο βιβλίο του γεωμετρίας με όνομα: τα "Στοιχεία". Η μέθοδος του Ευκλείδη βασίζεται στην υπόθεση ενός μικρού συνόλου αξιωμάτων και στην εξαγωγή πολλών προτάσεων(θεωρημάτων) από αυτά. Αν και πολλά από τα αποτελέσματα της δουλείας του Ευκλείδη έχουν αναφερθεί νωρίτερα από άλλους μαθηματικούς, ο Ευκλείδης ήταν ο πρώτος που έδειξε πως αυτές οι προτάσεις μπορούν να εισαχθούν σε ένα περιεκτικό επαγωγικό και λογικό σύστημα. Τα "Στοιχεία" αρχίζουν με επιπεδομετρία που διδάσκεται στο σχολείο ως το πρώτο αξιωματικό σύστημα αλλά και τα πρώτα παραδείγματα επίσημης απόδειξης και στη συνέχεια ασχολούνται με στερεομετρία τριών διαστάσεων. Το μεγαλύτερο μέρος των "Στοιχείων" αποτελούν κομμάτια της σημερινής άλγεβρας και θεωρίας αριθμών, γραμμένα σε γλώσσα γεωμετρίας"."

Για περισσότερα από δύο χιλιάδες χρόνια το επίθετο "Ευκλείδεια" γεωμετρία δεν ήταν απαραίτητο γιατί κανένα άλλο είδος γεωμετρίας δεν είχε δημιουργηθεί. Τα αξιώματα του Ευκλείδη διαισθητικά φαίνονταν τόσο προφανή (με πιθανή εξαίρεση το αξίωμα παραλληλίας) που κάθε θεώρημα που αποδεικνυόταν με αυτά κρινόταν σωστό με απόλυτη βεβαιότητα. Σήμερα παρ' όλα αυτά υπάρχουν πολλές ακόμα γεωμετρίες μη Ευκλείδειες που ανακαλύφθηκαν κατά τις αρχές του 19ου αιώνα. Ο μεγάλος φυσικός Άλμπερτ Αϊνστάιν μάλιστα είπε με την ανακάλυψη της θεωρίας της σχετικότητας ότι ο πραγματικός χώρος δεν είναι Ευκλείδειος, αλλά ο Ευκλείδειος χώρος είναι μια καλή προσέγγιση για περιοχές που το βαρυτικό πεδίο είναι αδύναμο.
Κλάδοι γεωμετρίας: [[Ευκλείδεια γεωμετρία]], [[Σφαιρική γεωμετρία]], [[Αναλυτική γεωμετρία]], [[Υπερβολική γεωμετρία]], [[Προβολική γεωμετρία]], [[Ελλειπτική γεωμετρία]]
Η ευκλείδεια γεωμετρία είναι ένα παράδειγμα γεωμετρίας που δουλεύει χωρίς τη χρήση συντεταγμένων. Αντίθετα αν θέλουμε να δουλέψουμε με συντεταγμένες καταφεύγουμε στην αναλυτική γεωμετρία.
Σκύλλα

Η Σκύλλα είναι θηλυκό τέρας της ελληνικής μυθολογίας. Θεωρείται θυγατέρα του θεού Ποσειδώνα και της Γαίας.
Αγία Πετρούπολη

Η Πετρούπολη, Πόλη του Αγίου Πέτρου (ρωσικά: Санкт-Петербу́рг, μτγρ.: "Σανκτ-Πετερμπούργκ", επί Σοβιετικής εποχής Λενινγκράντ, , κατά το διάστημα 1914-1924 Πετρογκράντ, ) είναι η δεύτερη μεγαλύτερη πόλη και πολιτιστική πρωτεύουσα της Ρωσίας . Σύμφωνα με το Σύνταγμα της Ρωσικής Ομοσπονδίας, αποτελεί ομοσπονδιακή πόλη και μία από τις 85 ομοσπονδιακές ενότητες στις οποίες διαιρείται διοικητικά η χώρα. Βρίσκεται στη βορειοδυτική Ρωσία και πολύ κοντά στα σύνορα με τη Φινλανδία, στο σημείο που ο ποταμός Νέβας εκβάλλει στη Βαλτική Θάλασσα. Είναι κτισμένη επάνω σε σύμπλεγμα μικρών νησιών, τα οποία χωρίζονται από φυσικά και τεχνητά κανάλια και συγκοινωνούν μεταξύ τους με γέφυρες. Με βάση τη ρωσική κρατική οργάνωση, είναι διοικητικό κέντρο του Βορειοδυτικού Ομοσπονδιακού Διαμερίσματος και έδρα του Στόλου της Βαλτικής. 

Ιδρύθηκε από τον τσάρο Πέτρο Α΄ το 1703 ως "το παράθυρο της Ρωσίας στην Ευρώπη". Εννέα χρόνια αργότερα και μέχρι την Οκτωβριανή Επανάσταση του 1917 ήταν πρωτεύουσα του αχανούς κράτους. Σήμερα αριθμεί σχεδόν 5.000.000 κατοίκους και είναι η δεύτερη μεγαλύτερη πόλη της Ρωσίας μετά την πρωτεύουσα Μόσχα.

Το όνομα της πόλης παρακολουθεί τις κατά καιρούς πολιτικές εξελίξεις. Ιδρύθηκε ως Πετερμπούργκ (Πετρούπολη), όμως το 1914 μετονομάστηκε σε Πετρογκράντ, διότι το Πετερμπούργκ θύμιζε γερμανικά και οι Γερμανοί ήταν τότε αντίπαλοι των Ρώσων στον Α΄ Παγκόσμιο Πόλεμο. Μετά το θάνατο του Βλαντίμιρ Λένιν και έως το 1991 ονομαζόταν Λένινγκραντ (Ленингра́д, στις δυτικές γλώσσες ακουγόταν προπαροξύτονο). Μολονότι η πόλη έπαψε να ονομάζεται Λένινγκραντ μετά τη διάλυση της Σοβιετικής Ένωσης, το όνομα αυτό διατηρήθηκε στην ονομασία του Όμπλαστ Λενινγκράντ, της ομοσπονδιακής ενότητας που περιβάλλει την πόλη. Η πόλη επί το πλείστον αποκαλείται λανθασμένα «Αγία Πετρούπολη» στα ελληνικά, γιατί η συγκεκριμένη ονομασία παραπέμπει στο νόημα Άγια Πόλη του Πέτρου (στην πραγματικότητα είναι Πόλη του Άγιου Πέτρου). Πολύ ελάχιστα χρησιμοποιείται η σωστή ονομασία «Αγιοπετρούπολη», ενώ αρκετά ευρύτερα αυτής η απλή ονομασία «Πετρούπολη».

Η UNESCO έχει ανακηρύξει ολόκληρο το κέντρο και πολλά προάστιά της ως Μνημείο Παγκόσμιας Κληρονομιάς. Ολόκληρη η πόλη αποκαλείται και «πρωτεύουσα του Βορρά» όντας μια τεράστια ανοιχτή έκθεση μνημειακής, διακοσμητικής και χρηστικής αρχιτεκτονικής, γεμάτη μεγαλοπρεπή και μη κτήρια με εξαιρετικές λεπτομέρειες, κήπους και πάρκα, πλατιές λεωφόρους, σκαλιστές γέφυρες, αγάλματα και μνημεία. Για το λόγο αυτό, συχνά αποκαλείται ανοιχτό μουσείο του μπαρόκ και του νεοκλασικισμού. Ακόμα πιο ξεχωριστή κάνουν την πόλη ο Νέβας και τα πολυάριθμα κανάλια που τη διαρρέουν, δίνοντάς της το προσωνύμιο «Βενετία του Βορρά» ή «Πόλη των 300 γεφυρών» (αν και στην πραγματικότητα έχει πάνω από οκτακόσιες).

Χαρακτηριστικό της πόλης είναι οι «λευκές νύχτες» του Ιουνίου. Ο ουρανός φαίνεται να μη σκοτεινιάζει ποτέ τις νύχτες εκείνες - φαινόμενο που οφείλεται στη θέση της Αγίας Πετρούπολης κοντά στον Αρκτικό Κύκλο (60° Β, σχεδόν στο ίδιο γεωγραφικό πλάτος με τις σκανδιναβικές πρωτεύουσες).